Diari Oficial de la Generalitat Valenciana


Sumari del DOGV 7620, del 22-09-2015 (2015/7644)

Informació pública de la sol·licitud de l'autorització ambiental integrada d'un centre de gestió de residus biosanitaris i de transferència de residus perillosos i no perillosos al municipi de Guadassuar.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7620

Data del DOGV
:   22-09-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/7644


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de l'autorització ambiental integrada d'un centre de gestió de residus biosanitaris i de transferència de residus perillosos i no perillosos al municipi de Guadassuar. [2015/7644]  
D'acord amb l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana, i amb l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 113/14 IPPC, seguit a instàncies de Tecnología Medio Ambiente Grupo F. Sánchez, SL, amb CIF M59927777 i domicili social a l'avinguda de Can Fontanals, s/n, al terme municipal de Sant Cugat del Vallès (Barcelona), que té com a objecte atorgar l'autorització ambiental integrada d'un centre de gestió de residus biosanitaris i de transferència de residus perillosos i no perillosos al municipi de Guadassuar (València).  
  
Peticionari: Tecnología Medio Ambiente, Grupo F. Sánchez, SL.  
Emplaçament: parcel·la número 5, polígon número 7, del polígon industrial La Garrofera, al terme municipal de Guadassuar (València).  
  
Projecte: projecte bàsic per a l'autorització ambiental integrada per a un centre de gestió de residus biosanitaris i de transferència de residus perillosos i no perillosos.  
Producció: es pretén aconseguir una capacitat de tractament anual amb una autoclau de 3.800.000 kg; de RAEE amb càrrega biològica amb una capacitat de tractament anual amb una autoclau de 250.000 kg; per als residus del grup IV citotòxics i citostàtics; de medicaments i cosmètics caducats o fora d'ús 1.000.000 de kg de capacitat de tractament anual.  
La qual cosa es fa saber perquè en el termini de 30 dies hàbils a partir de l'endemà de la publicació d'aquest anunci al Diari Oficial de la Comunitat Valenciana les corporacions i els particulars interessats puguen presentar les al·legacions que consideren convenients.  
  
Durant el termini els interessats podran examinar el projecte a la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, número 77, de València, on estarà exposat en hores d'atenció al públic.  
Quan s'acabe el període d'informació pública, al Diari Oficial de la Comunitat Valenciana s'anunciarà el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe sobre les al·legacions presentades.  
  
València, 7 de setembre de 2015.- La directora general del Canvi Climàtic i Qualitat Ambiental: María Diago Giraldós.